Merlin

"'...ความยั่งยืนหรือเป็นนิรันดร์มันไม่มีอยู่จริงหรอก กระทั่งปัญญาเองก็ไม่ได้ยั่งยืนเช่นกัน...'"

Merlin ;(เมอร์ลิน, พ่อมดแห่งบริเทน) ปรากฏตัวครั้งแรกใน Lixariz Type-0 เขาคือเนเมซิสผู้ดูแล 'สวนอวาลอน' (Avalon) ของกษัตริย์ Arthur (อาเธอร์)  พ่อมดผู้ทรงปัญญาผู้อยู่เคียงข้างกษัตริย์ผู้ยิ่งใหญ่แห่งบริเทน

Appearance
เมอร์ลินเป็นชายตัวสูงผู้มีผมยาวสีดำ มัดด้วยโซ่สีทองประดับขนนก ดวงตาสีแดง เขามักจะถือไม้เท้าขนาดใหญ่สีดำ มักมีประกายแสงเวทมนตร์ลอยไปมารอบตัวอยู่เสมอ

ส่วนใหญ่เขาจะสวมเสื้อคลุมตัวยาวและคลุมศีรษะด้วยผ้า ทำให้ไม่ค่อยมีใครได้เห็นหน้าเขาบ่อยนัก

Personality
เมอร์ลินแสดงให้เห็นว่าเขามีความหลักแหลมมาก ทั้งในด้านอารมณ์และพฤติกรรม เขาดูใจดีและสุภาพภายใต้รอยยิ้มที่อ่อนโยนและเป็นมิตร  อีกทั้งยังมีบรรยากาศที่ชวนผ่อนคลายและไว้วางใจได้เสมอ  รอยยิ้มของเขาเต็มไปด้วยความระมัดระวังและใจเย็นอย่างถึงที่สุด  เมอร์ลินมีความสามารถในการรับมือกับสถานการณ์ต่างๆได้ดีมากแม้จะเป็นภาวะกดดันหรือเรื่องไม่คาดฝันก็ตาม  เขาสามารถควบคุมอารมณ์และสติของตัวเองเอาไว้ได้เสมอ

เมอร์ลินเป็นคนช่างพูดและมีทักษะในการใช้คำพูดที่สูงมาก เขาสามารถชวนคนเพิ่งรู้จักสนทนาได้อย่างลื่นไหลแม้ไม่ได้ตั้งใจ อย่างที่เขาทำยูเฟรทีสผู้เป็นข้ารับใช้ของเอเดน  และด้วยความสามารถแบบนี้ทำให้เขาล้วงข้อมูลจากคนอื่นมาได้โดยที่อีกฝ่ายไม่รู้ตัวแม้จะระมัดระวังแค่ไหน  เมอร์ลินนั้นช่างสังเกต เขาจับน้ำเสียง แววตา ท่าทาง และการออกเสียงของคู่สนทนามาเป็นข้อมูลได้โดยใช้การวิเคราะห์ทางตรรกศาสตร์ นั่นทำให้บางครั้งจึงเหมือนว่าเขาสามารถอ่านใจคนอื่นได้

ในบรรดาเนเมิซิสทั้งหมดเขาถูกยกย่องว่าเป็นผู้ที่ฉลาดที่สุดและรอบรู้มากที่สุด เขาแสดงให้เห็นถึงความหลักแหลมและใจเย็นในการวางแผนต่างๆ อีกทั้งยังสามารถคาดเดาความเป็นไปได้ของเหตุการณ์ได้อย่างแม่นยำและมีหลักการ ซึ่งทักษะของเมอร์ลินนั้นปรากฏชัดในอดีตผ่านการรบของกษัตริย์อาเธอร์มาแล้วนับครั้งไม่ถ้วน  เขาเป็นผู้วางแผนการรบและคอยสนับสนุนอย่างลับๆมาตั้งแต่ต้น  อีกทั้งยังเป็นผู้ออกอุบายให้อาเธอร์หลบหนีเอเดนมายังมิติคู่ขนานเพื่อไม่เข้าไปเป็นส่วนหนึ่งในแผนการล้มพระเจ้าของเอเดน

แม้จะใจดีและสุภาพ แต่ถ้าโกรธจนถึงขีดสุดเมอร์ลินก็ร้ายกาจมากจนเกินจะรับมือ  เขาสามารถวางแผนโจมตีหรือต่อกรกับศัตรูได้อย่างเฉียบขาด อีกทั้งยังสามารถหาทางรับมือแผนการของฝ่ายตรงข้ามได้อย่างอยู่หมัด  ด้วยความฉลาดและเจ้าอุบายทำให้เอเดนไม่อยากเป็นศัตรูกับเขามากที่สุด  เพราะเธอไม่สามารถรับมือกับพ่อมดผู้แสนเจ้าเล่ห์คนนี้ได้

Personal Background
พ่อมดคนสำคัญผู้คอยดูแลกษัตริย์อาเธอร์มาตั้งแต่ยังเยาวัย ด้วยเหตุผลบางอย่างทำให้นาฬิกาชีวิตของเขาหยุดลงก่อนจะกลายเป็นเนเมซิส  เมอร์ลินเป็นผู้ดูแลและฝึกฝนให้อาเธอร์กลายเป็นกษัตริย์ผู้สง่างามและมากความสามารถ  อีกทั้งเขายังคอยดูแลสวนอวาลอนของพระองค์  เมอร์ลินนั้นถูกขนานนามว่าเป็นผู้อยู่เบื้องหลังกษัตริย์ผู้ยิ่งใหญ่มาช้านาน  เขาถูกรู้จักในฐานะพ่อมดผู้ครอบครองพลังเวทมนตร์มหาศาลและเป็นผู้หยั่งรู้อนาคตผ่านคำพยากรณ์  เขากลายเป็นพ่อมดที่ถูกกล่าวขานถึงมานานแสนนานในฐานะสัญลักษณ์ของผู้รอบรู้และเก่งกาจด้านเวทมนตร์ที่ไม่มีใครทัดเทียมได้    เมอร์ลินมีความสัมพันธ์ที่แน่นแฟ้นระหว่างอาเธอร์ และอวาลอน พวกเขาทั้งสามถูกรู้จักกันในอีกชื่อว่า  'Three holy spirits'

เมอร์ลินมีหน้าที่ปกป้องอาเธอร์จากแผนการของเอเดนที่ต้องการใช้กษัตริย์แห่งบริเทนมาเป็นส่วนหนึ่งของหมากในแผนที่เธอเตรียมไว้ ในช่วงต้นที่เอเดนพยายามดึงพวกเขาเข้ามาในแผนของเธอเมอร์ลินเป็นคนแรกที่อ่านเกมออก  เขาไม่เห็นด้วยกับแผนการของเอเดนและรู้สึกว่าการท้าทายอำนาจของพระเจ้าไม่ใช่สิ่งที่ควรกระทำ  เขามีแนวโน้มที่จะต่อต้านมากกว่าทำลายแผนการเหล่านั้น  เมอร์ลินแสดงจุดยืนอย่างชัดเจนว่าเขาไม่ขอเข้าร่วมกับเอเดนแม้ว่าเขาจะสนิทสนมกับอวาลอนผู้เป็นน้องชายของเธอก็ตาม  เขาจึงได้แยกตัวมาจากโลกและหลบซ่อนอยู่ในมิติเวลาที่ต่างออกไป  นอกจากนี้เมอร์ลินยังมองว่าเอเดนเป็นเนเมซิสที่ 'น่าสงสาร' เขามองเห็นความยึดติดและความทุกข์ในใจของเธอ  ซึ่งนั่นทำให้เขาไม่ห้ามอวาลอนที่แอบไปพบพี่สาวของตัวเองเพื่อช่วยปลอบเธอ

เขาสามารถเปิดประตูกั้นระหว่างมิติได้และสามารถเฝ้ามองโลกในมิติอื่นได้จากที่ที่ตัวเองอยู่ บ่อยครั้งที่เมอร์ลินศึกษาเวทมนตร์จากโลกอื่นๆ และการทำเช่นนั้นก็ทำให้พลังของเขาตกผลึกอย่างมหาศาลจนกลายเป็นเวทมนตร์ที่รุนแรงและทรงพลังที่สุดก็ว่าได้  อีกทั้งคำพยากรณ์ของเขาแม่นยำและน่าเชื่อถือมาก  มีครั้งหนึ่งที่อวาลอนขอให้เขาพยากรณ์ผลแพ้ชนะของเอเดนกับพระเจ้าผู้สร้าง  และคำพยากรณ์ของเมอร์ลินที่ว่าเอเดนจะเป็นฝ่ายพ่ายแพ้ก็เป็นจริง  ไม่มีใครรู้ว่าคำพยากรณ์เหล่านั้นเกิดจากนิมิตรที่เขาเห็นหรือเป็นเพียงการตกผลึกของความเป็นไปได้กันแน่  แต่ความอัศจรรย์ที่เขาไม่เคยพลาดก็เป็นของจริง

Important role
N/A

Skills

 * Anlephia - เวทมนตร์อ่านความคิด
 * Quaran - เวทมนตร์ป้องกัน
 * Aqilosan - เวทมนตร์พันธนาการ